ReSync by TuturuNime
Sebelum ini dalam Shogun.
Nama saya Toda Mariko, penterjemah awak.
Dia mendakwa ada pangkalan Portugis di Macao.
Apa yang awak cari di Jepun?
Menumpaskan musuh yang sama.
Tuan Toranaga jemput ibu untuk bertemu orang gasar.
Jika awak ada orang gasar ini
dan vasal untuk mengawalnya,
keadaan mungkin berbeza.
Awak memang selalu berada
di tempat dan masa yang betul.
Saya jumpa ini di dalam kapal awak.
Kita tunjukkan ini kepada orang Jepun, dia akan digantung kerana melanun.
Banyak yang saya tak tahu.
Kita perlu bincangkan pangkalan ini
sebelum mengadakan rundingan yang lebih lanjut.
Dia tolak permohonan pelepasan Kapal Hitam.
Serahkan tugas ini kepada saya, paderi.
Pembunuh itu bukan mencari saya.
Dia mencari nakhoda.
Ini wasiat pembahagian aset.
Wasiat terbaik setakat ini.
Adakah ia akan berlaku hari ini?
Serahkan pedang awak.
Awak dengar tentang serangan malam tadi?
Apa yang awak tahu tentang pertubuhan Amida?
Cuma seperti yang orang lain tahu.
Mereka pembunuh.
Terikat dengan sumpah Amida Buddha yang paling suci.
Untuk nyawa saya pula,
berapa yang awak sanggup bayar?
Jika tuan nak bunuh saya, baiklah.
Lakukannya sekarang.
Adakah awak rakan saya yang boleh dipercayai
atau adakah Ishido dah meracuni fikiran awak?
Saya dengar dia datang ke rumah awak.
Apa yang dia tawarkan?
Kerusi tuan di dalam Majlis.
Awak berminat?
Sudah tentu tidak.
Jika begitu, apa yang awak mahu?
Wilayah Suruga,
untuk meluaskan tanah saya.
Tapi, saya perlu hidup untuk memerintah.
Awak boleh terus hidup.
Pembunuh itu dihantar untuk membunuh nakhoda.
Jadi, demi keselamatan mereka, saya nak awak bawa
nakhoda dan Cik Puan Kiri ke kampung nelayan awak di Ajiro.
Laksanakan tugas ini
dan Suruga akan jadi milik awak.
Apa yang akan tuan lakukan di sini?
Saksikan matahari terbit bersama saya.
BERDASARKAN NOVEL
SHOGUN
BAB TIGA: HAL ESOK FIKIRKAN ESOK
Maafkan saya, Kapten-Jeneral.
Kapal Hitam tuan tak boleh belayar.
Toranaga dah tahu
keuntungan besar daripada monopoli perdagangan kita dengan China.
Dia suruh kita beri laporan tentang kadar pertukaran kita.
Kamu semua memang lemah.
Kita beri keuntungan. Kita yang akan tetapkan syaratnya.
Kita pula berada di sini atas ikhsan dia.
Selagi Toranaga tak terima laporan itu, awak tak boleh belayar.
Saya ada satu juta dukat yang perlu dihantar ke Macao.
Saya tak mahu terlepas angin ini.
Nakhoda itu sepatutnya diuruskan sebelum dia sampai di Osaka.
Kapten, awak dah lupa diri.
Awak pula dah lupa, saya tak bekerja untuk gereja, tapi untuk raja.
Kapal Hitam tetap akan belayar hari ini.
Muatkan semua kargo. Kita tetap akan belayar.
Hei.
Jika kita belayar tanpa izin, kita tak akan dibenarkan untuk kembali.
Semakin lama kita tunggu, nakhoda itu semakin menyusahkan kita.
Kita akan belayar malam ini.
Nakhoda?
Dia masih hidup. Sungguh tak disangka.
Dia akan keluarkan darah saya.
Apa? Saya tak faham.
Dukun ini.
Dia nak keluarkan darah saya untuk keluarkan kejahatan daripada darah saya.
Saya tak pernah dengar tentang dukun, tapi lelaki ini seorang tabib
yang merawat orang yang sakit dan cedera.
Tolong jangan bergerak.
Apa berita tentang pembunuh itu?
Kami cuma tahu dia ahli kumpulan yang sangat bahaya.
Dah bertahun-tahun dia jadi pembantu istana.
Ada yang berlatih seumur hidup untuk satu misi.
Upahnya sangat tinggi.
Upah yang tak semua orang mampu bayar.
Awak masih tak mengakui,
hal yang paderi-paderi itu sanggup lakukan.
Sakit!
Berapa Jesuit bayar dia untuk bunuh saya?
Dia terlalu tertekan.
Dia tak perlukan tabib,
dia perlukan wanita.
Apa makna onago ja? Apa yang dukun ini cakap?
Memandangkan awak sangat tertekan,
tabib itu syorkan agar kami beri awak wanita untuk awak tiduri.
Tiduri?
Itu perkataan yang sopan untuk hubungan kelamin.
Jika bukan dukun, mungkin dia bapa ayam.
Awak lebih suka ditemani oleh lelaki?
Oh, Tuhan, saya berada di mana?
Siapa dia?
Haiwan itu jaga kelakuannya?
Ya, Buntaro.
Kita akan ke Osaka sekarang.
Orang gasar itu akan ikut kita.
Kita nak pergi ke mana?
Kembali ke Ajiro bersama ahli suku Toranaga.
Saya tak faham…
Awak tak perlu faham.
Terima kasih atas pemberian abu mayat mereka.
Terima kasih, datuk.
Sekumpulan orang akan bertolak ke Ajiro malam ini.
Tuan kita arahkan kamu untuk ikut serta.
Ayah kamu korbankan nyawanya untuk pedang-pedang ini.
Di Korea, kami berjuang sehingga kami hampir mati
dan kemudian terus berjuang.
Itu ialah pedang-pedang samurai.
Saya simpati atas pemergian suami dan anak kamu.
Tapi, mereka mati untuk perjuangan yang lebih besar.
Sekarang…
tiba giliran kamu.
Kita bergerak di dalam hutan,
berkumpul di ghali.
Jangkakan pertempuran.
Ramai orang yang mahu nakhoda mati.
Ayah awak tak ikut?
Dia mahu kekal di sini.
Anggap saja dia dah mati.
Tuan, wasiat tuan.
Bukan hari ini.
Boleh saya jumpa Toranaga sebelum kita pergi?
Rasanya tak boleh.
Orang gasar akan jalan di tepi tandu
dan pastikan dia boleh dilihat.
Yabushige-sama minta awak berjalan dekat dengan tandu.
Ibu!
Tolong jangan pergi.
Kamu akan dihantar ke istana kota datuk kamu, di sana lebih selamat
Kamu bukan anak kecil!
Masuk semula.
Apa yang Cik Puan Kiri buat?
Saya datang, Hiromatsu.
Saya wanita tua yang letih.
Awak perlu maafkan saya.
Hari lain saya boleh maafkan.
Saya ingin keluar dari penjara ini bersama awak.
Apabila saya jumpa awak lagi, anak awak akan berada di sini.
Jangan berlengah lagi…
Cepat. Awak harus bertolak sekarang.
Ada orang di pintu pagar!
Ada orang datang!
Itu Tuan Ishido!
Selamat petang, Yabushige.
Saya diberitahu, orang gasar akan meninggalkan Osaka.
Begitu juga dengan Cik Puan Kiri.
Sebenarnya saya terkejut.
Bukan menyinggung…
Cik Puan Kiri bukan tebusan yang meminta bantuan.
Dia bebas untuk datang dan pergi.
Itu benar,
tapi saya dan ayah awak dah persetujui protokol lawatannya.
Beritahu sehari awal sebelum orang bangsawan bertolak,
agar saya boleh beri penghormatan.
Jozen. Lakukan pemeriksaan.
Suku Kelabu dilarang masuk ke sini!
Itu termaktub dalam protokol.
Awak belum pernah melihat pertempuran,
budak tak tahu malu.
Apa kata di sini?
Apa kata sekarang?
Saya yakin ini satu salah faham.
Tuan Ishido beri kita penghormatan dengan datang ke sini.
Berikan dia laluan.
Maafkan saya.
Cik Puan Kiri.
Saya kesal melihat cik puan pergi.
Saya sedih untuk pergi,
tapi tuan saya kata, ada terlalu ramai pembunuh di Osaka.
Saya juga rasa begitu.
Saya diberitahu orang gasar diserang.
Jozen dan orang saya akan mengiringi awak.
Itu tak perlu.
Itu tugas saya sebagai pelindung.
Duduk di sini.
Cik Puan Shizu mengalami sakit lagi.
Saya tak apa-apa, betul…
Tabib kata dia perlu banyak berehat.
Tolong jangan risau.
Ini minggu-minggu terakhir kehamilannya!
Saya tak apa-apa.
Semuanya mengikut peraturan.
Semoga perjalanan awak selamat.
Tuan Ishido bingung dengan pemergian awak secara tiba-tiba.
Dia tentu faham saya perlu setia kepada Toranaga.
Tolong ingatkan tuan awak, saya akan tunaikan janji saya.
Syabas.
Sekarang…
semua terserah kepada Tuhan.
Awak tahu?
Rasanya tiada sesiapa tahu.
Tuan saya terkenal dengan muslihatnya.
Ketika enam tahun, dia diserahkan kepada busho musuh sebagai pertukaran.
Sebagai tawanan, satu hal yang dia tahu.
Musuh berada di mana-mana dan kawan, tiada.
Tunjukkan niat bererti mempertaruhkan nyawa.
Bagaimana jika dia ditemukan?
Dia dan kita semua akan dibunuh.
Tahan mereka di pintu pagar!
Saya perlu sahkan semua ahli rombongan.
Tuan Ishido dah izinkan kami untuk berlepas.
Ini arahan Tuan Ishido.
Semua ahli rombongan perlu disahkan.
Tiada sesiapa mahu menghalangnya?
Tiada sesiapa akan menghalangnya.
Ini tak boleh diterima.
Mengintai ruang peribadi wanita? Ini tak sopan!
Apa orang gasar ini cakap?
Malah, ia tak beradab!
Sumbangleweng yang keji!
Rasanya orang gasar ini tersinggung.
Di negaranya, tak sopan untuk memandang wanita dengan niat jahat.
Ini Jepun!
Saya sajakah di sini yang menghargai kesucian wanita?
Awak perlu maafkan dia.
Dia tak tahu adat kita.
Kesucian wanita ialah maruahnya!
Kita semua akan diazab kerana keaiban perbuatan ini!
Adatnya sangat berbeza
dan saya sukar nak beri dia kefahaman…
Awak lelaki kecil yang bodoh
dan rambut awak macam ekor kuda padi!
Apa semua ini?
Tuan Ishido dah arahkan kami semua untuk ke pelabuhan.
Benarkan mereka lalu.
Harap dia tak tersinggung tentang kuda padi tadi.
Kita pertaruhkan nyawa kita untuk lelaki ini.
Bagaimana jika orang Ishido tahu siapa yang mereka iringi?
Tentu tuan saya ada rancangan.
Betulkah apa yang awak kata tentang kesucian wanita di negara awak?
Tidak sama sekali.
Wanita yang tak sopan ada di mana-mana di London.
Seperti kawan tabib awak, beri wanita untuk tetamu yang cedera.
Awak juga pujuk saya agar melakukan hubungan kelamin.
Kami rasa hubungan kelamin perlu untuk kesihatan.
Malah, ada yang kata
saat awan dan hujan itu sangat dekat dengan nikmat di syurga.
Awan dan hujan.
- Maksudnya… - Terima kasih, saya faham maksudnya.
Cuma tak pernah dengar ia disebut begitu puitis.
Terutamanya oleh isteri orang.
Saya agak lelaki itu suami awak.
Ya. Namanya Toda Hirokatsu.
Tapi, rakan-rakannya panggil dia Buntaro. Dia…
pahlawan yang gagah dan dikagumi.
Budak lelaki itu anak tunggal awak?
Awak ada anak?
Ya.
Anak lelaki saya, Tudor dan anak perempuan saya, Elizabeth.
Bagaimana rupa mereka?
Tunduk! Cepat!
Mereka di atas rabung.
Adakah itu angkara Ishido-sama?
Tak, saya rasa bukan.
Ayah?
Berundur sebelum kita semua mati!
Mereka orang Kristian.
Mereka datang lagi untuk membunuh nakhoda.
Tuan Kiyama, orang-orang Ishido juga berada di bawah sana!
Biar mereka mati bersama pembidaah itu.
Mereka datang.
Itu Toranaga…
Kita telah dikhianati!
Tuan Jozen…
Toranaga bersembunyi di dalam tandu!
Dia berada di sini!
Jangan biarkan Toranaga terlepas!
Kita perlu bantu dia.
Adakah mereka berlawan sesama sendiri?
Ada sesuatu yang tak kena.
Suatu hari nanti
saya ingin tahu rancangan awak lebih awal.
Saya akan pertimbangkan.
Tuan Ishido perlu diberitahu!
Cepat pergi ke kapal!
Kami akan halang mereka di sini
dan akan menyusul kemudian.
Beritahu orang kita di pelabuhan.
Pembidaah itu nak ke sana.
Ayuh kita ke ghali sementara ada peluang.
Tunggu, anak kapal ini mungkin musuh Toranaga-sama.
Sungguh tak sangka. Saya kenal mereka.
Awak fikir saya tiada kawan?
Kapten-sama.
Nakhoda!
Kami belayar bersama dari Ajiro.
Betulkah apa yang saya lihat?
Kapal Hitam Portugis. Kapal dagang mereka.
Siapkan dayung.
Apa perkataannya?
Dayung sekarang.
Toranaga melarikan diri dari Osaka!
Semua orang pergi ke pelabuhan!
Tunggu!
Buntaro! Dia dah sampai!
Kita perlu patah balik.
Kita perlu teruskan!
Dia masih boleh selamat.
Toda Hirokatsu!
Lepaskan perahu dan palu gendang.
Kita tak boleh berlengah.
Mariko-sama.
Nelayan mengail malam di sini?
Toranaga memang ada bersama mereka.
Yabushige mengkhianati kita.
Bot-bot yang menghalang mereka…
adalah orang Kiyama?
Jika kita rempuh mereka,
- mereka akan naik dan serang kita? - Ya.
Kita akan dikaramkan.
Kita akan mati.
Mereka tak boleh karamkan itu.
Dia nak kita hampiri Kapal Hitam.
Pergi ke arah kapal dagang itu!
Jika awak belayar tanpa kebenaran,
awak akan gagalkan semua usaha diplomasi kita.
Saya akan rosakkan lebih daripada itu.
Ini bukan perdebatan, Kapten-Jeneral.
Ada baiknya awak ikut protokol.
Kapten-Jeneral, keadaan di atas agak menarik.
Mungkin awak nak tengok.
Helo, Ingles! Awak masih hidup!
Kaki awak bagaimana?
Baik! Ibu awak apa khabar?
Dah meninggal dunia!
Lihat, saya bawa Tuan Yoshii Toranaga, dia nak bercakap dengan awak!
Awak sendiri yang bawa lelaki itu! Itu satu cara untuk mati!
Toranaga mendakwa nelayan di atas bot itu lanun.
Dia minta diiringi ke pelabuhan.
Jika Kapal Hitam awak lindungi ghali saya,
saya akan benarkan awak tinggalkan pelabuhan Osaka.
Dia benarkan Kapal Hitam tinggalkan Osaka.
Saya ucapkan terima kasih, tapi kini tawaran itu tak memadai.
Kapten kata, ini tak memadai.
Jika begitu, bagaimana dengan ini?
Apabila Kapal Hitam tinggalkan Macao,
ia akan membawa 10,000 tahil perak untuk saya
untuk melabur dalam perdagangan sutera.
Separuh keuntungan akan jadi milik dia.
Toranaga tawarkan awak 10,000 syiling perak untuk melabur.
- Dia akan ambil separuh keuntungan. - Ya.
Saya juga akan tawarkan sesuatu untuk Tsuji.
Di bandar kelahiran saya, Edo,
saya akan benarkan pembinaan gereja Kristian.
Dia benarkan kita bina gereja di Edo.
Sebagai pertukaran,
saya nak awak bantu saya uruskan Tuan Kiyama dan Ohno.
Apa maksud tuan?
Mereka kini bersekutu dengan Ishido.
Saya nak awak jadikan mereka sekutu saya.
Dia minta kita jadikan tuan-tuan Kristian sekutunya.
Itu rasuah dan ia mustahil.
Yang Mulia, gereja di Edo.
Kita tak akan paksa seseorang dengan agama.
Terutamanya bagi pihak lelaki ini.
Namun, kita boleh cadangkan idea itu.
Dengan doa.
Paderi Pelawat berjanji akan membantu.
Baiklah.
Sekarang, singkirkan lanun-lanun itu supaya saya boleh tinggalkan Osaka.
Ada satu lagi perkara.
Nakhoda Inggeris itu tak boleh ikut.
Dia minta awak tinggalkan pembidaah itu di Osaka.
Nakhoda itu tetamu saya.
Saya perlu ingatkan tuan tentang lelaki yang tuan bawa ini.
Dia bukanlah pedagang seperti yang dia dakwa.
Syabas, Martin.
Kita boleh tuntut janjinya untuk benarkan pembinaan gereja.
Walaupun selepas dia mati.
Semua pembesar dan wanita akan dibawa naik ke kapal Portugis.
Senjata kami?
Tuan Toranaga terpaksa tinggalkan semuanya
termasuk nakhoda.
Kapal Hitam akan bawa kami keluar dari Osaka.
Tapi, awak perlu ditinggalkan di sini.
Maafkan saya.
Ikat tali itu.
Saya tak peduli.
Kapten-sama, palu gendang.
Palu gendang!
Naikkan layar!
Ayuh! Buktikan kamu pelaut! Kejar mereka!
Maksud dia, laju lagi!
Tuan, dia datang dari sebelah kita.
Hei! Kekalkan arah!
Berapa laju kapal itu boleh belayar, Rodrigues,
lelaki bermata hitam yang tak guna?
Awak cuma pandai bercakap saja!
Saya akan sampai dulu!
Saya akan rindukan dia.
Jika dia dekat, karamkan kapalnya!
Baiklah, kapten.
Mereka tak akan lepas, tuan.
Dia memang gila.
- Lima darjah ke kiri, - Ya, tuan. Lima darjah ke kiri!
- Lima darjah! - Awasi batu!
Baiklah, lima darjah.
Terima kasih!
Pergilah!
Saya pernah ingatkan awak. Mereka tak akan kurung saya di sini!
Awak belum selamat, tak guna!
Nakhoda!
Awas!
Lihat jika dia boleh selamat kali ini.
Cepat!
- Himpit dia dengan sisi kapal! - Kekalkan kelajuan!
Badan kapal akan rosak.
- Lima darjah lagi! - Kawal kemudinya!
Mereka akan melanggar daratan!
Sama ada karamkan saya atau benarkan saya lepas, buat keputusan.
Tak disangka, Kapten-sama!
Apa yang awak lakukan? Awak berikan dia kelebihan!
Tak, dia memang dah ada kelebihan.
Dia berjaya!
Syabas, semua!
Hore!
Syabas, semua!
Syabas!
Hutang telah dibayar.
Semoga Tuhan bersama awak. Awak perlukan Dia.
Nampaknya mereka terlepas.
Mariko.
Ucapkan terima kasih kepada Kapten-Jeneral kerana gunakan kapal ini.
Tapi, kerana nakhoda saya dah tinggalkan Osaka,
saya akan kembali ke ghali saya.
Saya terima jika orang selesaikan masalah dengan pedang.
Tapi, apabila ada keganasan di bandar yang saya dah janji untuk lindungi
saya anggap itu serangan peribadi.
Saya pun turut marah tentang malam tadi.
Terlalu ramai penjahat di bandar ini.
Kita dah jatuhkan hukuman bunuh ke atas orang gasar itu.
Tapi, Toranaga curi dia daripada saya dan awak tak berbuat apa-apa.
Dalam masa beberapa hari, Toranaga akan lenyap.
Saya sendiri akan serahkan pembidaah itu kepada awak.
Maafkan saya.
Tuan Hiromatsu datang membawa berita.
Para Pemangku Raja yang dihormati.
Atas sebab-sebab peribadi, Tuan Toranaga dengan dukacitanya
telah membuat keputusan
untuk meletakkan jawatan sebagai ahli Majlis.
Dengan ucapan maaf.
Sehelai kertas ini tak mengubah apa-apa.
Kami akan dakwa dia, dengan undian majoriti.
Itu memang hak awak.
Tapi seingat saya…
Taiko perlukan lima Pemangku Raja untuk membuat undian.
Tapi sekarang…
awak cuma ada empat orang.
Ghali ini akan hantar ayah ke Edo, untuk menjalankan urusan.
Kamu akan terus berada di Ajiro
dan bantu Yabushige melatih rejimen baru.
Tapi, Yabushige berkomplot dengan Ishido.
Dia secara terang khianati kita…
Jadi?
…dan saya anak lelaki ayah.
Kenapa ayah tak percayakan saya?
Apabila kamu faham,
kamu bermuka-muka dengan kawan-kawan dan musuh-musuh…
sedangkan kamu cuma ada diri kamu di dunia ini.
Selamat pagi.
Saya tak pernah bosan dengan cuaca ini.
Tak lama lagi musim sejuk.
Musim yang amat sukar di Jepun.
England lebih teruk.
Lembap pada musim panas.
Musim sejuknya panjang.
Juga kebuluran enam tahun sekali.
Namun, tentu awak rindu untuk pulang ke rumah.
Bertemu semula dengan keluarga awak.
Malam tadi awak tanya saya tentang anak perempuan saya.
Saya tak pernah jumpa dia. Saya pergi sebelum dia lahir.
Setahun, 11 bulan, enam hari dari Amsterdam.
Sekarang dia dah berusia dua tahun.
Awak berkorban untuk tuan awak.
Saya tiada tuan.
Saya pergi tanpa disuruh.
Inilah yang mendorong saya.
Utamakan ufuk daripada lautan.
Utamakan kebebasan daripada ufuk.
Angin paksa.
Belayar cukup jauh sehingga kita hanya boleh melihat laut lepas.
Tiada semalam dan esok.
Hanya hari ini.
Saya simpati atas nasib suami awak.
Ucapkan terima kasih kepada nakhoda atas bantuannya di Osaka.
Tindakannya sangat berani.
Dia berterima kasih atas keberanian awak.
Kawan Kristian kami berikan saya hadiah sebelum kami berpisah…
Tuan saya kata, ini hadiah daripada paderi.
Saya diberitahu ini bukti melanun.
Mereka buktikan awak seorang lanun.
Jenayah yang membawa hukuman mati.
Bermakna hukuman mati.
Tentu sekali…
ia akan mengambil masa yang lama untuk diterjemahkan.
Tuan saya kata, dia akan arahkan agar ia diterjemahkan
dan ia mengambil masa yang lama.
Sementara itu, kita bersiap untuk berperang.
Saya nak dia melatih satu rejimen dengan taktik asing
menggunakan senjata dari kapalnya.
Dia nak awak tubuhkan rejimen dan diajarkan taktik awak.
Minta maaf, saya cuma pelaut. Saya tak biasa dengan…
Tolong beritahu dia, ia satu penghormatan yang besar.
Dia kata dia berbesar hati.
Saya cuma mahu pertukaran agar anak kapal dan kapal saya dibebaskan.
Yabushige.
Awak dan anak lelaki saya akan belajar semua yang perlu diketahui
tentang taktik perang orang gasar.
Saya faham.
Disebabkan kini dia akan jadi vasal saya,
kita tak boleh terus panggil dia orang gasar.
Saya isytiharkan dia…
sebagai penjaga panji.
Dia lantik awak sebagai penjaga panji,
satu penghormatan yang amat besar.
Terima kasih.
Sekarang, tanyakan nakhoda
jika dia mahu berenang dengan saya.
Tuan saya nak awak ajar dia cara terjun.
Ada baiknya kita mulakan dari atas bordu.
Terjun kepala dulu sambil luruskan tangan untuk membelah air.
Tunjukkan caranya.
Teknik pengamatan.
Sekali lagi.
Katanya, "Sekali lagi".
Berapa kali saya perlu melakukannya?
Sehingga dia berpuas hati.
Mungkin dia boleh cuba lagi esok.
Hal esok fikirkan esok.
Hari ini saya nak belajar cara terjun.
Tunggu.
Jika saya ajak berlumba ke pantai,
mahukah nakhoda ikut berlumba?
Tuan saya nak ajak awak berlumba ke pantai.
Tapi, jangan biarkan dia menang mudah.
Tuan saya tak suka.
Saya tak akan buat begitu.
Ayuh kita mulakan.
Terjemahan sari kata oleh Aminuddin Buang